Pirkimo sąlygų 2 priedas „Techninė specifikacija“

**TECHNINĖ SPECIFIKACIJA**

**MOKYMO METODINĖS MEDŽIAGOS PARENGIMO PASLAUGOS**

1. **PIRKIMO OBJEKTAS**
   1. Šio pirkimo objektas – 2-jų kvalifikacijos tobulinimo medžiagų virtualioje aplinkoje (toliau – Medžiagos) parengimo paslaugos (toliau – Paslaugos).
   2. Pirkimas skaidomas į 2 pirkimo objekto dalis (toliau – dalis) pagal Medžiagų paskirtį: I dalis: Lietuvių gestų kalba. Kvalifikacijos tobulinimo medžiagos virtualioje aplinkoje sukūrimo paslaugos (A1 ir A2 lygiai); II dalis: Mokymo medžiagos virtualioje aplinkoje sukūrimas pagal Lietuvos kurčiųjų ir neprigirdinčiųjų ugdymo centre parengtą ir akredituotą ,,Surdopedagogikos kvalifikacijos tobulinimo programą‘‘.
2. **BENDRIEJI REIKALAVIMAI PASLAUGŲ TEIKIMUI VISOMS PIRKIMO OBJEKTO DALIMS**
   1. Teikiant Paslaugas, už panaudotos vaizdinės, tekstinės ir garsinės medžiagos, dizainų, patentų, prekių pavadinimų, ženklų ir žymų, programinio kodo, kompiuterių ir programinės įrangos, sąsajų, kitų autorinių, gretutinių ar pramoninių teisių objektų atitinkamų teisių, reikiamų leidimų, licencijų, ir sutikimų gavimą atsako tiekėjas. Perkančioji organizacija sutarties vykdymo metu gali reikalauti tiekėjo pateikti įrodymų dėl reikiamų sutikimų ir/ ar leidimų licencijų, ir kitų teisių, reikalingų Paslaugų teikimui, ir / ar sukurtų kūrinių naudojimui, gavimo.
   2. Visi Sutarties vykdymo metu atsiradę, sukurti ar pateikti Paslaugų teikimo rezultatai ir su jais susijusios teisės, įgytos vykdant Sutartį, įskaitant visas Lietuvos Respublikos autorių teisių ir gretutinių teisių įstatymo 15 straipsnyje nurodytas autorines turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, yra Perkančiosios organizacijos nuosavybė, kurią Perkančioji organizacija gali naudoti, publikuoti, perleisti, adaptuoti, perduoti ar kitaip valdyti kaip mano tinkama, be jokių geografinių ar kitų apribojimų. Be išankstinio raštiško Perkančiosios organizacijos sutikimo tiekėjas negali publikuoti straipsnių ar kitokios informacijos apie Paslaugas ar atskleisti iš Perkančiosios organizacijos gautos informacijos. Tiekėjas garantuoja nuostolių atlyginimą Perkančiajai organizacijai dėl bet kokių reikalavimų, kylančių dėl panaudotos vaizdinės, tekstinės ir garsinės medžiagos, dizainų, patentų, prekių pavadinimų, ženklų ir žymų, programinio kodo, kompiuterių ir programinės įrangos, sąsajų, kitų autorinių, gretutinių ar pramoninių teisių objektų atitinkamų teisių, reikiamų leidimų, licencijų naudojimo, išskyrus atvejus, kai toks pažeidimas atsiranda dėl Perkančiosios organizacijos kaltės. Paaiškėjus trečiųjų asmenų autorinių ar kitų intelektinės nuosavybės teisių pažeidimui po Paslaugų perdavimo, tiekėjas privalo savo sąskaita imtis visų reikiamų veiksmų pažeidimui pašalinti per Perkančiosios organizacijos nustatytą protingą terminą.
   3. Apibūdinant pirkimo objektą, techninėje specifikacijoje ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.
   4. I pirkimo dalies kvalifikacijos tobulinimo medžiaga „Lietuvių gestų kalba. Kvalifikacijos tobulinimo medžiagos virtualioje aplinkoje sukūrimo paslaugos (A1 ir A2 lygiai)“ turi būti sukurta taisyklinga lietuvių gestų kalba ir lietuvių kalba, laikantis bendrinės lietuvių kalbos reikalavimų. Tekste neturi būti rašybos ir skyrybos, teksto rišlumo (stiliaus), citavimo klaidų.
   5. II pirkimo dalies medžiaga „Mokymo medžiagos virtualioje aplinkoje sukūrimas pagal Lietuvos kurčiųjų ir neprigirdinčiųjų ugdymo centre parengtą ir akredituotą ,,Surdopedagogikos kvalifikacijos tobulinimo programą‘‘ turi būti sukurta taisyklinga lietuvių kalba, laikantis bendrinės lietuvių kalbos reikalavimų. Tekste neturi būti rašybos ir skyrybos, teksto rišlumo (stiliaus), citavimo klaidų.
   6. Paslaugų tiekėjas, siekdamas teikiamų paslaugų kokybės, turi bendradarbiauti su Perkančiosios organizacijos atstovais, atsižvelgiant į bet kurios šalies poreikį dalyvauti pasitarimuose su Perkančiąja organizacija. Tiekėjas turi atsižvelgti į Perkančiosios organizacijos darbuotojų per susitikimus ir elektroniniu paštu pateiktas pastabas / nurodytus trūkumus dėl Paslaugų kokybės ir užtikrinti jų pašalinimą.
   7. I ir II pirkimo dalies Medžiagą turi sudaryti šios struktūrinės dalys:
      1. įvadas;
      2. mokymo medžiaga;
      3. naudotojo vadovas;
      4. literatūros šaltinių sąrašas.
   8. Reikalavimai I ir II pirkimo dalies Medžiagų struktūrinėms dalims:
      1. įvade vartotojas turi būti supažindinamas su mokymosi tikslais ir uždaviniais, turi būti pateiktas autorių, konsultantų sąrašas.
      2. mokymo medžiagoje turi būti: temos ir jų potemės, vaizdinė ir tekstinė mokymui(-si) skirta medžiaga;
      3. naudotojo vadove turi būti aprašytos naudojimosi Medžiaga rekomendacijos;
      4. literatūros šaltinių sąraše turi būti pateiktos korektiškos nuorodos ir/ar bibliografiniai aprašai iš visų Medžiagoje panaudotų tekstinių ir vaizdinių šaltinių.
   9. Tiekėjas, siekdamas teikiamų Paslaugų kokybės, turi bendradarbiauti su Perkančiosios organizacijos atstovais ir dalyvauti kartą per mėnesį arba pagal poreikį šalių inicijuotuose Perkančiosios organizacijos organizuojamuose pasitarimuose. Pasitarimų metu bus daromas vaizdo įrašas pagal poreikį (jei jie bus nuotoliniai), jie bus protokoluojami. Tiekėjas turi atsižvelgti ir įvykdyti siūlymus, pateiktus Perkančiosios organizacijos darbuotojų per susitikimus ir elektroniniu paštu pateiktus siūlymus dėl Medžiagos tobulinimo.
   10. Tiekėjas turi paskirti atsakingą asmenį už bendradarbiavimą su Perkančiosios organizacijos atstovais teikiamų Paslaugų kokybės tikrinimui ir/ ar atsiskaitymų derinimui.
   11. Susitikimai vyksta Perkančiosios organizacijos patalpose arba nuotoliniu būdu, suderintu su Perkančiąja organizacija laiku.
   12. Tiekėjas pats pasirūpina pirkimo sutarties I ir II pirkimo dalies įgyvendinimui reikalingomis priemonėmis ir įranga.
   13. Dėl panaudotos vaizdinės ir garsinės medžiagos autorių teisių atsako Tiekėjas Lietuvos Respublikos teisės aktų nustatyta tvarka.
   14. Tiekėjas yra atsakingas už I ir II pirkimo dalies Medžiagoje naudojamų vaizdo įrašų ir vaizdo įrašų turinio kokybę, jų derinimą su Perkančiąja organizacija.
   15. Per 10 darbo dienų nuo sutarties įsigaliojimo datos, Perkančioji organizacija Tiekėjui perduos prisijungimus prie ,,Moodle’’ virtualios mokymosi aplinkos.
   16. Tiekėjas turi užtikrinti, kad sutartį vykdys pirkime pasiūlyti ir kvalifikacijos bei kituose pirkimo dokumentuose nustatytus reikalavimus atitinkantys specialistai.
   17. I ir II pirkimo dalies pasiūlymo kainą Tiekėjas turi įskaičiuoti visas su sutarties vykdymu susietas išlaidas (pvz., kelionių į filmavimo vietą (jeigu filmavimai vyksta neformalioje aplinkoje), vaizdo įrašų parengimo).
   18. Ant visos parengtos I ir II pirkimo dalies Medžiagos privalo būti tinkamai naudojami Perkančiosios organizacijos nurodyti logotipai.
   19. Tiekėjas užtikrina bei perleidžia Perkančiajai organizacijai visas reikalingas teises viešinti visą I ir II pirkimo dalyse parengtą Medžiagą.
   20. Paslaugų suteikimo terminai:
       1. I pirkimo dalis – 20 (dvidešimt) mėnesių nuo sutarties įsigaliojimo dienos. Paslaugų suteikimo terminas dėl ne nuo Tiekėjo priklausančių aplinkybių gali būti pratęstas 1 (vieno) mėnesio laikotarpiui.;
       2. II pirkimo dalis – 9 (devyni) mėnesiai nuo sutarties įsigaliojimo dienos. Paslaugų suteikimo terminas dėl ne nuo Tiekėjo priklausančių aplinkybių gali būti pratęstas 1 (vieno) mėnesio laikotarpiui.
   21. Technologiniai reikalavimai I ir II pirkimo dalims:
   22. Medžiaga turi būti kuriama vadovaujantis žiniatinklio turinio prieinamumo gairėmis WCAG 2.1 (atitikties lygis ne mažesnis kaip AA).
   23. Visi kūrimo ir vystymo metu planuojami taikyti programinės įrangos projektiniai ar technologiniai sprendimai bei numatoma naudoti kitų gamintojų ar atvirojo kodo programinė įranga turės būti suderinta su Perkančiąja organizacija, turi būti užtikrinti informacijos ir kibernetinio saugumo reikalavimai pagal galiojančius Lietuvos Respublikos teisės aktus.
   24. Medžiaga turi būti sukurta įprastais formatais, palaikomais kompiuterinės žymėjimo kalbos HTML5 paketo suderinamumu, skaitmeniniais daugialypės terpės talpyklos formatais ir/arba kitais atvirojo kodo įrankiais, atvirojo standarto H5P arba, EPUB3, arba PDF formatu arba lygiaverčiais.
   25. Medžiaga turi būti lengvai valdoma, turėti aiškią navigaciją, valdymo elementus, galimybę informuoti naudotoją apie darbo eigą ir būseną.
   26. Medžiaga turi veikti kompiuteriuose su Windows operacine sistema (ne ankstesnė nei Windows 7), kompiuteriuose su macOS ir OSX operacine sistema (ne ankstesnė nei macOS 11 Big Sur), kompiuteriuose su Linux operacine sistema, mobiliuosiuose įrenginiuose su Android operacine sistema (ne ankstesnė nei Android 10), mobiliuosiuose įrenginiuose su iOS operacine sistema (ne ankstesnė nei iOS 13).
   27. Medžiaga turi veikti šių naršyklių aktualiose versijose: Mozilla FireFox, Google Chrome, Safari, Opera ir Microsoft Edge.
   28. Medžiaga turi būti sukurta taip, kad ją įkėlus į Perkančiosios organizacijos nurodytą aplinką būtų galima medžiaga naudotis tik su patvirtinta autentifikacija.
   29. Vartotojui Medžiaga turi būti pasiekiama autonomiškai, t. y. turi atsidaryti ir veikti naršyklėje be papildomai įdiegiamų programų.
3. **SPECIALIEJI REIKALAVIMAI PASLAUGŲ TEIKIMUI I PIRKIMO OBJEKTO DALIAI**
   1. Tiekėjas Paslaugų teikimo laikotarpiu turės sukurti kvalifikacijos tobulinimo medžiagą, skirtą lietuvių gestų kalbos mokymui(-si) virtualioje aplinkoje A1 ir A2 lygiu ir pildyti ,,Moodle‘‘ virtualią aplinką sukurta medžiaga:
      1. Tiekėjas turi sukurti mokymo medžiagą, skirtą lietuvių gestų kalbos kvalifikacijos tobulinimo medžiagai virtualioje aplinkoje;
      2. Medžiaga turi padengti visą lietuvių gestų kalbos mokymosi A lygiu (pradedantis vartotojas), įskaitant bazinio žodyno formavimą, teksto supratimo, gramatinės struktūros išmanymą, pagrindinių dialogų kūrimą bei kultūrinių ypatumų, susijusių su gestų kalba ir kurčiųjų kultūra, įsisavinimą, kaip numatyta Bendruosiuose Europos kalbų mokymosi, mokymo ir vertinimo metmenyse (BEKM);
      3. Medžiaga turi būti padalinta į dvi dalis: A1 ir A2 lygiu, medžiagą rengiant pagal Bendruosiuose Europos Kalbų mokymosi, mokymo ir vertinimo metmenyse apibrėžtus bendruosius atskaitos lygių aprašus;
      4. Medžiagos A1 ir A2 dalių mokymosi medžiaga rengiama lygiagrečiai, tačiau galutinė A2 dalies leksikos, teksto supratimo užduočių ir kitų dalių, nurodytų 3.1.8. p., vaizdo įrašai kuriami tik parengus A1 lygio medžiagą.
      5. Medžiaga ir jos turinys turi būti orientuotas į mokytojų, švietimo pagalbos specialistų, mokytojo ir mokinio padėjėjų, administracijos atstovų ir kitų darbuotojų, ugdančių kurčius ir neprigirdinčius mokinius, lietuvių gestų kalbos vartojimo kompetencijos plėtrą;
      6. Vienos medžiagos dalies mokymosi apimtis – ne mažiau nei 100 akademinių valandų (iš viso ne mažiau kaip 200 akademinių valandų). Rekomenduojamas mokymo(-si) laikas turi būti nurodytas prie kiekvienos medžiagos temos ir / potemės.
      7. Vieną medžiagos dalį turi sudaryti ne mažiau kaip 10 temų; 1 temos rekomenduojama mokymo(-si) apimtis turi būti ne mažesnė nei 5 akademinės valandos.
      8. Kiekvieną medžiagos temą turi sudaryti šios būtinos dalys (jų gali būti daugiau, papildomos Medžiagos dalys turi būti suderintos su Perkančiąja organizacija):

3.1.8.1. temos leksika ir / arbasvarbiausi posakiai / frazės;

3.1.8.2.teksto supratimo užduotys (ne mažiau nei 4 užduotys);

3.1.8.3.temai aktualių gramatikos aspektų aprašymas su pavyzdžiais;

3.1.8.4.gramatikos ir leksikos įtvirtinimo užduotys (ne mažiau nei 4 užduotys);

3.1.8.5.išmokimo pa(si)tikrinimo testas (savikontrolės testas).

* + 1. Teksto supratimo užduotys, gramatikos, leksika, svarbiausi posakiai / frazės, gramatikos ir leksikos įtvirtinimo užduotys, išmokimo pa(si)tikrinimo testas (savikontrolės testas) turi būti nufilmuoti taisyklinga lietuvių gestų kalba.
    2. Mokymo(-si) medžiaga turi būti įkelta į ,,Moodle’’ virtualią mokymosi aplinką.
    3. Mokymo(-si) medžiaga ir užduotys turi padėti vartotojui nuosekliai ir sistemingai ugdytis gebėjimus pagal visas kalbos mokymosi pasiekimų sritis, plėsti žodyną, atitikti kvalifikacijos tobulinimo programų tikslus.
    4. Medžiagose turi būti ugdomos šios lietuvių gestų kalbos vartojimo kompetencijos: kalbėjimas ir klausymas. Kalbėjimas šioje medžiagoje suprantamas kaip minčių ir jausmų reiškimas lietuvių gestų kalba, o klausymas – gebėjimas matyti rodomų gestų visumą ir suprasti jais reiškiamą prasmę.
    5. Kalbėjimui ir klausymui įtvirtinti turi būti sukurtos skirtingo pobūdžio užduotys, kurios turi būti pateiktos sunkėjimo tvarka. Vartotojai turi turėti galimybę jas atlikti pasirinktinai. Užduotys turi būti skirtingų formatų. Rekomenduojamas užduočių tipas: 1) teisingo atsakymo parinkimas; 2) gestų, teksto dalių seka (gestų tvarka sakinyje, sakinių seka); 3) teksto lietuvių gestų kalba (gestų junginių, sakinių, pasakojimo) atkartojimas, kopijavimas; 4) monologo, trumpo pasakojimo kūrimas.
    6. Medžiagoje išskirta temos leksika ir/arba pagrindiniai posakiai turi sietis su Lietuvių gestų kalbos žodyne teikiamais gestų variantais.
    7. Medžiagoje vartojama lietuvių gestų kalbos leksika turi atitikti pradedančiųjų (A0 lygio lietuvių gestų kalbos vartotojai, neturintys jokių lietuvių gestų kalbos žinių) mokytis gebėjimus (taikoma A1 lygio Medžiagos parengimui).
    8. Tekstus lietuvių gestų kalba turi filmuotis ne mažiau nei 2 gestų kalbos modeliai ir ne mažiau nei 1 lietuvių gestų kalbos vertėjas.
    9. Reikalavimai vaizdo įrašų lietuvių gestų kalba filmavimui ir montavimui:

3.1.17.1 Vaizdo įrašai gali būti filmuojami tiek filmavimo studijoje, tiek neformalioje aplinkoje.

* + 1. Nufilmuotuose vaizdo įrašuose turi aiškiai matytis kalbančiojo veidas, rankos ir kūnas iki juosmens.
    2. Vaizdo įrašai turi atitikti šiuos parametrus:
       1. Vaizdo formatas: 16:9;
       2. Raiška: ne mažesnė nei 1920 x 1080 pikselių;
       3. Bitų sparta: ne mažiau nei 5 Mbps.
       4. Vaizdo įrašai turi būti sumontuoti licencijuota (legalia) programine įranga, užtikrinančia nurodytą vaizdo įrašų kokybę, be vandenženklių ar užrašų.
       5. Montuojant turi būti surastos ir pašalintos „šiukšlės“ (klaidingi fragmentai, mirgėjimas, susiliejęs vaizdas) iš filmuotos vaizdo medžiagos.
       6. Vaizdo įrašai turi būti begarsiai, nebent užduoties tikslas reikalauja kitaip.
       7. Bendra vienos Medžiagos dalies sumontuotų vaizdo įrašų (tekstų gestų kalba) trukmė ne mažiau kaip 2 val. (vaizdo įrašai naudojami visose vienos Medžiagos 3.1.8. p. nurodytose būtinosiose dalyse)
    3. Tiekėjas privalo suderinti su Perkančiąja organizacija visus filmavimo ir montavimo aspektus (pavyzdžiui, vaizdo įrašų fono spalva) bei atsižvelgti į Perkančiosios organizacijos pastabas ir pasiūlymus.
    4. Galutiniai sumontuoti vaizdo įrašai, panaudoti Medžiagoje, turi būti perduoti Perkančiajai organizacijai išorinėje duomenų laikmenoje.
    5. Reikalavimai medžiagos įkėlimui į ,,Moodle‘‘ virtualią aplinką:
       1. Įkelti mokymo Medžiagą lietuvių gestų kalba (vaizdo įrašus) ir lietuvių kalba (tekstus) į Perkančiosios organizacijos ,,Moodle‘‘ virtualią aplinką.
       2. Užtikrinti, kad visa mokymosi medžiaga būtų pateikta sunkėjimo tvarka, nesidubliuotų.
       3. Testuoti sukurtas užduotis, užtikrinant jų veikimą.
       4. Vaizdo įrašai turi būti talpinami vaizdo įrašų transliavimui skirtoje platformoje ir į galutinę mokymo Medžiagą turi būti sukeltos tik vaizdo įrašų nuorodos. Vaizdo įrašai turi būti sukelti į Perkančiosios organizacijos paskyrą.
       5. Tiekėjas Mokomosios medžiagos pabaigoje turi sukurti testą, skirtą įgytų kompetencijų patikrinimui.
    6. Tiekėjas turi užtikrinti, kad talpinant turinį į ,,Moodle‘‘ virtualią aplinką nebus pakenkta (pakeista, ištrinta) pačiai Medžiagai ar joje jau esančiam turiniui.
    7. Reikalavimai Kvalifikacijos tobulinimo programos parengimui:
       1. Tiekėjas sutarties įgyvendinimo laikotarpiu turi parengti 2 kvalifikacijos tobulinimo programas ir jas pateikti akreditavimui pagal Lietuvos kurčiųjų ir neprigirdinčiųjų ugdymo centro profesinių kompetencijų tobulinimo programų rengimo, vertinimo ir įgyvendinimo tvarkos aprašą (<https://www.deafcenter.lt/kvalifikacijos-kelimas/>).
       2. Medžiagų virtualioje aplinkoje ir kvalifikacijos tobulinimo programų pavadinimai turi sutarpti.
       3. Medžiagų virtualioje aplinkoje ir kvalifikacijos tobulinimo programose rekomenduojama mokymosi apimtis akademinėmis valandomis turi sutapti.
    8. Garantinis aptarnavimas:
       1. po galutinio paslaugų perdavimo ir priėmimo aktų pasirašymo dienos Tiekėjas 6 mėnesius turi teikti garantinį aptarnavimą;
       2. garantinio aptarnavimo laikotarpiu Tiekėjas neatlygintinai šalina visus trūkumus, susijusius su Medžiagos turiniu. Trūkumai turi būti ištaisyti per 5 darbo dienas nuo informacijos apie juos gavimo.

1. **SPECIALIEJI REIKALAVIMAI PASLAUGŲ TEIKIMUI II PIRKIMO OBJEKTO DALIAI**
   1. Pirkimo objektas – Mokymo medžiagos sukūrimas pagal Surdopedagogikos kvalifikacijos tobulinimo programą (programa skirta mokytojams, kurie per metus nuo darbo pradžios specialiosiose klasėse, grupėse arba mokyklose, skirtose mokiniams su klausos sutrikimais ar kochleariniais implantais, turi išklausyti 40 valandų trukmės surdopedagogikos kursą).
   2. Parengtoje medžiagoje turi būti aptartos klausos sutrikimų priežastys, psichologinės, edukacinės ir socialinės klausos sutrikimo pasekmės, taip pat klausos sutrikimų turinčių vaikų ugdymo specifika. Vartotojai turi būti supažindinami, mokomi komunikuoti su sutrikusios klausos mokiniais, atsižvelgiant į individualias vaiko mokymosi galimybes ir poreikius, įvertinant klausos galimybes, komunikavimo ir pedagogines charakteristikas, bei konsultuoti tėvus ir pedagogus dėl šių vaikų ugdymosi poreikių tenkinimo.
   3. Medžiagos rengiamos remiantis šiais dokumentais:
      1. Lietuvos Respublikos Švietimo įstatymas Nr. I-1489
      2. Lietuvos Respublikos Švietimo, mokslo ir sporto ministro 2024 m. rugpjūčio 22 d. įsakymas Nr. V-898 ,,Dėl specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo‘‘
   4. Reikalavimai Medžiagos turiniui:
      1. Teikėjas Paslaugų teikimo laikotarpiu turės parengti medžiagą, skirtą savarankiškam mokymui(-si) pagal ,,Surdopedagogikos kvalifikacijos tobulinimo programą‘‘, programos kodas 213004083 (programa pridedama).
      2. Medžiagos mokymosi apimtis – ne mažiau kaip 40 akademinių valandų; rekomenduojamas mokymo(-si) laikas turi būti nurodytas prie kiekvienos temos ir potemės.
      3. Medžiaga turi atitikti 4.4.1 p. minėtos kvalifikacijos tobulinimo programos tikslus ir uždavinius.
   5. Reikalavimai struktūrinėms dalims:
      1. įvadiniame tekste vartotojas turi būti supažindinamas su mokymosi medžiagos tikslu ir uždaviniais;
      2. Medžiagos turinį turi sudaryti ne mažiau nei 4 temos; 1 temą turi sudaryti ne mažiau kaip 3 potemės su teorine medžiaga, papildyta praktiniais pavyzdžiais ir praktinėmis užduotimis žinioms įtvirtinti, baigiamasis testas ir/arba projektas įgytoms žinioms patikrinti;
      3. Vienos temos apimtis – ne mažiau nei 10 akademinių valandų, įskaitant teorinę, praktinę ir savarankiškam darbui skirtą medžiagą ir/arba skirtą laiką;
   6. Reikalavimai medžiagos kėlimui į ,,Moodle’’ virtualią aplinką:
      1. Teikėjas turi sukurti virtualią aplinką medžiagai parengtai pagal ,,Surdopedagogikos kvalifikacijos tobulinimo programai’’;
      2. Tiekėjas turi formuoti mokomąją medžiagą (tekstus, užduotis) virtualioje aplinkoje. Temų ir potemių medžiagos įsisavinimui sukurtų užduočių ir medžiagos kiekis turi atitikti kvalifikacijos tobulinimo programoje pateiktas rekomenduojamas mokymosi valandas.
      3. Užtikrinti, kad visa mokymosi medžiaga atitiktų visas kvalifikacijos tobulinimo programoje nurodytas temas, būtų pateikta logiškai, sunkėjimo tvarka;
      4. Mokymosi medžiaga turi būti papildyta užduotimis, iliustracijomis ir vaizdo įrašais.
      5. Tiekėjas turi užtikrinti, kad talpinant turinį į ,,Moodle‘‘ virtualią aplinką nebus pakenkta (pakeista, ištrinta) pačiai Medžiagai ar joje jau esančiam turiniui.
   7. Užduočių kūrimas ir išbandymas:
      1. Tiekėjas turi išbandyti sukurtas užduotis, užtikrinant jų veikimą.
      2. Tiekėjas turi sukurti testą, skirtą įgytų kompetencijų patikrinimui, kuris turi būti pateiktas mokomosios medžiagos pabaigoje.
   8. Reikalavimai tekstinės medžiagos pateikimui lietuvių kalba:
      1. Teikėjas turi suredaguoti parengtus Medžiagos tekstus, skirtus ,,Surdopedagogų kvalifikacijos tobulinimo programai‘‘ virtualioje mokymosi aplinkoje.
      2. Tekstai turi būti redaguojami lietuvių kalba, vengiama anglicizmų ar kitų svetimybių.
      3. Teikėjas užtikrina, kad redagavimui nebus naudojamos automatinio redagavimo programos (tokios kaip ChatGPT ar panašios).
      4. Tekstai ir užduotys, informacija vartotojui turi būti tikslūs, techniškai ir gramatiškai teisingi; Teikėjas užtikrina taisyklingą pateikto teksto sakinių konstrukciją, taip pat įsipareigoja sutvarkyti visus teksto gramatinius, stilistinius, semantinius ir kalbos kultūros aspektus.
   9. Garantinio aptarnavimo laikotarpiu Tiekėjas neatlygintinai šalina visus trūkumus, susijusius su Medžiagos turiniu. Trūkumai turi būti ištaisyti per 5 darbo dienas nuo informacijos apie juos gavimo.
2. **PASLAUGŲ SUTEIKIMO TERMINAI VISOMS PIRKIMO DALIMS x**
   1. Per 10 darbo dienų nuo Sutarties įsigaliojimo dienos Tiekėjas turi parengti ir suderinti su Perkančiąja organizacija Medžiagos kūrimo detalųjį planą (darbų atlikimo etapai (datos) ir temų potemių sąrašą;
   2. Ne vėliau kaip per 1 mėnesį nuo sutarties įsigaliojimo dienos Tiekėjas parengia Medžiagos projektą, kuriame turi būti: išdėstyta struktūra, preliminarios temos.
   3. Perkančioji organizacija ne vėliau kaip per 5 darbo dienas nuo Medžiagos projekto gavimo dienos patikrina ir raštu pateikia pastabas dėl Medžiagos projekto.
   4. Tiekėjas ne vėliau kaip per 5 darbo dienas nuo pastabų gavimo dienos pataiso Medžiagos projektą pagal pateiktas pastabas.
   5. I ir II pirkimo dalies Medžiagų rengimo eiga su Perkančiąja organizacija derinama kiekvieno mėnesio paskutinę savaitę: Tiekėjas turi pateikti ataskaitą apie atliktus darbus.
   6. Ne vėliau kaip per 3 mėnesius nuo sutarties įsigaliojimo dienos Tiekėjas pateikia Perkančiajai organizacijai ne mažiau kaip 2 temų medžiagą.
   7. Perkančioji organizacija ne vėliau kaip per 5 darbo dienas nuo medžiagos gavimo dienos patikrina ir raštu pateikia pastabas.
   8. Tiekėjas ne vėliau kaip per 5 darbo dienas nuo pastabų gavimo dienos pataiso aprašą pagal pateiktas pastabas.
   9. Perkančioji organizacija ne vėliau kaip per 10 darbo dienų nuo Medžiagos gavimo dienos patikrina ir raštu pateikia pastabas dėl Medžiagos.
   10. Tiekėjas ne vėliau kaip per 10 darbo dienų nuo pastabų gavimo dienos pataiso Medžiagą pagal pateiktas pastabas.
   11. Tiekėjas turi laikytis detaliojo plano ir ne vėliau kaip kas 4 savaites turi pateikti Perkančiajai organizacijai ataskaitas apie atliktus darbus, kad Perkančioji organizacija galėtų vertinti teikiamas Paslaugas (jų apimtį bei kokybę).